Ain Kabal
Ain Kabal (sündinud 10. juunil 1962 Pärnus) on eesti majandustegelane ja poliitik. Kabal on lõpetanud 1985. aastal Tartu Riikliku Ülikooli õigusteaduskonna. Ta oli aastatel 2005–2007 Eesti Väike- ja Keskmiste Ettevõtjate Assotsiatsiooni (EVEA) president. Ta kuulub 2006. aastast erakonda Eestimaa Rohelised, on olnud selle juhatuse liige ja peasekretär 2009–2011. Kabal kandideeris Harju ja Rapla maakonnas Riigikogu 2007. aasta (sai 113 häält), 2011. aasta (sai 59 häält) ja 2015. aasta valimistel (sai 44 häält).